
ВЪПРОСИ И ОТГОВОРИ ПО ПРОЦЕДУРА

№ BG161PO003-1.1.05 „Разработване на иновации от стартиращи предприятия"
ОТГОВОР НА ВЪПРОС № 73,  

ПОЛУЧЕН НА 24.09.2011 г.   
И ПУБЛИКУВАН НА 29.09.2011 г.
ВЪПРОС № 73 
Уважаеми дами и господа,
по повод предстоящото подаване на формуляра за предварителен подбор по процедура BG161PO003-1.1.05 „Разработване на иновации от стартиращи предприятия” моля да ми отговорите, дали на този етап за оценяването на иновативния капацитет на кандидата (т. 3.1 и 3.2) трябва да се подадат  документите (като диплома, сертификати, удостоверения, препоръки), доказващи квалификацията и опита на кандидата в научната сфера на иновацията и опита в изпълнението на дейности, свързани с извършване на НИРД и разработване на иновативни продукти.
С уважение
Илияна Йорданова
 
24.9.2011 г.
ОТГОВОР № 73 
При подаване на Формуляра за предварителен подбор (Приложение А1 към Насоките за кандидатстване), кандидатите следва да представят единствено следните придружителни документи:
· Удостоверение за актуално състояние на кандидата, издадено от съответния съд не по- рано от 3 месеца преди датата на подаване на Формуляра за предварителен подбор - копие, заверено от кандидата. В случай че кандидатът е регистриран по Закона за търговския регистър, Удостоверение за актуално състояние не следва да бъде прилагано към проектното предложение, като обстоятелството ще се проверява по служебен път съгласно чл. 23, ал. 4 от Закона за търговския регистър.
· Декларация за ненарушаване на чужди права върху интелектуална собственост - попълнена по образец (Приложение Е) – оригинал.

